**Poezia mea!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poezia mea!

...

Fiecare poezie este-o esență de parfum,

Cu arome delicate precum roua de pe floare,

Poezia e comoara pe care am găsit-o-n drum,

Poezia-i hrană vie, crescută din miez de soare!

...

Să te-apuci a scrie versuri este curată nerozie

În lumea care nu mai naște de multă vreme visători,

Cine mai citește astăzi în lumea goală poezie,

Cine mai poate vedea lacrimile unei flori?

...

Pentru lume poezia e doar pierdere de vreme,

Nici nu mai contează astăzi dacă scrii bine sau rău,

N-arunca mărgăritare din versuri puse în poeme,

Când înșiri în taină versuri, dă-le sufletului tău!

...

Fiecare poezie este-o esență de parfum,

Cu arome delicate precum roua de pe floare,

Poezia e comoara pe care am găsit-o-n drum,

Poezia-i hrană vie, crescută din miez de soare!

...

Nu scriu versuri pentru lume, ci scriu numai pentru tine,

Eu nu arunc mărgăritare, ci ți le dau pe toate ție,

Din simțire culeg rime, din iubire-nșir suspine,

Pentru că în lumea asta, tu ești dulcea-mi poezie!